
Palayasin ang mangangamkam na China sa West Philippine 


Sea! 


alang pakundangang niyuyurakan ng China ang pambansang soberanya ng Pilipinas sa West Philippine 
Sea (WPS). Garapal nitong inaagaw at inaangkin ang teritoryo ng bansa at dinadambong ang yaman sa 
exclusive economic zone (EEZ) ng Pilipinas sa WPS. Pinagbabawalan ng China ang mga mangingisdang Pilipino 
na mangisda sa tradisyunal na pangisdaan at marahas na itinataboy. 


Sa harap ng agresyon ng China, 
bahag ang buntot ni Duterte na 
ipagtanggol ang soberanyang 
karapatan ng bansa sa WPS. 
Pinahihina pa ng inutil na si 
Duterte ang pusisyon ng Pilipinas 
sa pagkikibit-balikat sa agresibong 
reklamasyon na ginagawa ng China 
sa mga bahura sa Spratlys na nasa 
loob ng EEZ ng bansa para pagtayuan 
ng mga istrukturang militar. BB Sa 
harap ng mga kaganapang ito, 
nararapat na magkaisa ang bayan 
para ubos-kayang ipaglaban at 
igiit ang pambansang soberanya at 
teritoryal na integridad ng bansa sa 
WPs. 


Iwinawasiwas ng China ang 
kapangyarihan nito sa WPS gamit ang 
walang batayang mapang nine-dash 
line. Ang mapang ito ay ibinasura na 
sa desisyon ng Permanent Court of 
Arbitration (PCA) ng United Nations 
(UN) sa The Hague, Netherlands 
noong Hulyo 2016 sa ilalim ng UN 
Convention on the Law of the Seas 
(UNCLOS). Kinilala sa desisyong 
ito ang soberanyang karapatan ng 
Pilipinas sa sariling EEZ sa WPS na 
200 nautical miles (NM) mula sa 
baseline o 188 NM mula sa dulo ng 
12 NM territorial waters ng bansa. 


Sa kabila nito, iligal na inokupa 
ng China ang walong isla at 
bahura sa Spratlys kabilang ang 
Scarborough Shoal. 


Noong Marso, namataan ang may 
287 Chinese vessels sa Julian Felipe 
Reef na bahagi ng WPS at nasa 
loob ng EEZ ng Pilipinas. Ngayong 


Abril, nagpadala pa ang China ng 
mga dagdag na pwersang pandagat 
sa Sabina Shoal na 175 NM lamang 
mula sa Bataraza, Palawan. Daan- 
daang milisya at sundalo ng PLA 
Navy ang kanilang ipinakat. 


Patuloy na dinadambong ng 
China ang likas na yaman at buong 
kawalanghiyaang ipinagkakait ito sa 
mga Pilipino. Paulit-ulit na itinataboy 
ng mga pwersang pandagat ng 
China at pinagbabawalan ang 
mga Pilipinong mangingisda sa 
tradisyunal na pangisdaan sa saklaw 
ng EEZ ng bansa WPS. Patunay ang 
pagpapalayas sa mga mangingisda 
mula sa mga isla ng Palawan at 
Mindoro. Dahil dito, higit na 
naghihirap ang mga mangingisdang 
Pilipino. Lumaki ang bawas sa 
kanilang mga huli habang iniaasa 
ng rehimen ang suplay ng isda sa 
pag-aangkat sa China. Umaabot sa 
S6 bilyon ang kinikita at hinuhuthot 
ng China taun-taon sa pangingisda 
lamang sa WPS. Sinasamsam pa 
ng China ang iba pang yaman ng 
karagatan sa pamamagitan ng 
poaching o iligal na pangunguha ng 
mga taklobo, pawikan, 
bahura at iba pang 
endangered na 
hayop sa WPS5S. 


Winawasak ng 


China. ang 7s s57mga 
bahura sa WPS sa .] 


sobrang pangingisda 


at walang 
pakundangang 
konstruksyon ng 


mga istrukturang militar. 8Nauna 
nang naiulat ng mga eksperto na 
lumulubha ang kalagayan ng mga 
bahura at paunti nang paunti ang 
mga isda at iba pang yamang-dagat 
na nakukuha rito. Tinatayang 
P231.7 bilyon ang yamang-dagat 
na nasisira habang 1.9 milyong kilo 
ng isda ang namamatay taun-taon 
sa pagkawasak ng mga bahura. 
Banta ito sa seguridad sa pagkain 
hindi lamang sa Pilipinas kundi sa 
buong daigdig. 


Pinaglalawayan ng China ang S26 
trilyong halaga ng rekursong langis 
at natural gas na matatagpuan sa 
EEZ ng Pilipinas. Maaaring hindi 
na mapakikinabangan ng susunod 
Ar na henerasyon ng 
mga Pilipino ang 
patrimonyang 
yaman sa WP5S. 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 


ng ating 3BsBpahayagan. Magpadala. ng 


mga komentaryo at mungkahi, balita at 


rebolusyonaryong karanasan ma maaaring 
ilathala sa ating pahayagan. Ito ay tumatanggap 
ng mga liham sa: 


st.kalatas@gmail.com 


@ balikwastk.wordpress.com 

Naninikluhod ang tuta at traydor na si Duterte sa China kaya 
malayang niyuyurakan ng China ang soberanya ng Pilipinas. Dapat 
siyang singilin at panagutin ng taumbayan. Lantaran niyang itinuring 
na basurang papel ang naipanalong desisyon sa PCA na kasing- 
kahulugan ng pagsuko ng soberanyang karapatan ng Pilipinas sa EEZ 
nito sa WPS. Pinahintulutan niyang mangisda ang China sa EEZ ng 
bansa sa pamamagitan ng isang verbal agreement na iligal at labag 
sa reaksyunaryong konstitusyon. Wala siyang interes na ipagtanggol 
ang soberanya at karapatan ng Pilipinas sa WPS na pangita sa 
kanyang mga palasukong linya at patakarang panlabas. 


Walang laman ang pagyayabang ni Duterte na magpapadala siya 
ng mga pwersang nabal sa WPS. Malaking panggogoyo lamang ito 
sa taumbayan katulad ng pahayag niya noong 2016 na sasakay siya 
ng jet ski patungong WPS na binawi niya matapos ang limang taon. 
Pulos boladas ito para apulahin ang galit ng mamamayan sa kanyang 
lantarang kataksilan at pagpapakatuta sa China. Wala ring pangil ang 
araw-araw na paghahain ng diplomatikong protesta ng Department of 
Foreign Affairs (DFA). Ang totoo, higit na pinangangalagaan ni Duterte 
ang relasyon nito sa China para sa mga pautang, pondo, suporta at 
bakuna na pinagmumulan ng burukratikong kurakot ng kanyang 
pangkatin. 


Samantala, isang kahangalan ang pinalalabas ng mga alipores ng 
US sa rehimeng Duterte na dedepensahan ng US ang Pilipinas laban 
sa agresyon ng China. Hindi maaasahan ng mga Pilipino ang US at 
hindi dapat umasa ang Pilipinas sa US. Nagpapakita lamang ang US 
ng presensya sa South China Sea para ipagtanggol ang geo-pulitikal na 
interes at hegemonya nito sa loob ng Indo-Pacific laban sa agresibong 
pagpapalawak ng China. 


Habang sumasaklaw ang labanan sa kalakalan at ribalan 
sa ekonomiya at militar ng US at China, abala naman ang US sa 
pagbubuo ng mga alyansa sa pulitika at militar sa ibang bansa laban 
sa China tulad ng Quadrilateral Security Dialogue sa pagitan ng US, 
Japan, Australia at India. Kamakailan ay nanguna ito sa pagpakat 
ng pinakamalalaking carrier group sa South China Sea at East China 
Sea. Maging sa katatapos na Balikatan Exercises 2021 sa pagitan 
ng US at Pilipinas ngayong Abril, buong pagmamalaking pahayag 
ng dalawang panig na ipinapakita rito ang lakas at kapasyahan ng 
alyansang militar ng dalawang bansa at ang kanilang komitment sa 
mutwal na depensa, kapayapaan at istabilidad ng rehiyong Indo- 
Pasipiko. Ngunit ilusyon lamang na papasok ang US sa isang gera sa 
China para ipagtanggol ang Pilipinas. 


Sa kawalan ng kapasyahan at kainutilan ni Duterte, ang tanging 
masasandigan ng sambayanang Pilipino ay ang kanilang pagkakaisa 
at lakas para ipagtanggol at ipaglaban ang pambansang soberanya at 
karapatan sa WPS. Nakataya rito ang patrimonyang yaman ng bansa 
na dapat magamit ng mamamayang Pilipino para sa pambansang 
pagpapaunlad. 


Dapat nating panghawakan ang mayamang kasaysayan at magiting 
na tradisyon ng paglaban ng mamamayang Pilipino sa dayuhang 
mananakop. (Mauugat ito sa paglaban at paggapi ni Lapulapu 
kay Ferdinand Magellan, ang mahigit 200 armadong paglaban sa 
kolonyalistang Espanyol, ang pagbuo ng pambansang kamalayang 
Pilipino noong Rebolusyong 1896 na produkto ng paglaban sa 
pagsasamantalang pyudal at kolonyal: ang magiting na pakikidigma sa 
mga imperyalistang Amerikano at pasistang Hapon, at sa kasalukuyan, 
nagpupunyagi ang mamamayan na ipagtagumpay ang pambansa 

demokratikong rebolusyon. 


Dapat isabuhay ng mamamayang 
Pilipino ang tunay na pagmamahal 
sa inang bayan. Tulad ng mga 
nagdaang bayani, hindi “dapat 
matakot sa makabagong sandata at 
kagamitan ng mga kaaway. Huwag 
pumayag sa anumang suhol at huwag 
matakot sa mga mangangamkam 
na umaangkin sa bansa at mga 
yaman nito. Sa harap ng alinmang 
imperyalistang bansa, US o China, 
dapat ipagtanggol ng sambayanan 
ang pambansang soberanya at 
teritoryal na integridad. 


Kailangang ilunsad ang 
iba't ibang anyo ng paglaban, 
armado at di-armado para igiit 


ang pambansang soberanya 
ng Pilipinas. Tipunin ang 
mga patriyotikong Pilipino at 


pakilusin laban sa mga dayuhang 
mangangamkam. Singilin ang 
imperyalistang China at panagutin 
sa pandarambong nito at paninira 


sa WPS5. Buuin ang malapad 
na alyansa sa ibayong dagat na 
kinabibilangan ng mga bansang 
apektado ng pangangamkam ng 
China sa mahigit 8096 ng South 
China Sea. 


Pagbayarin nang mahal 
si Duterte sa pagtatraydor 
sa bansa at pagbebenta ng 
kinabukasan ng mamamayan sa 
China. Padagundungin ang mga 
pakikibakang bayan na nananawagan 
sa agarang pagpapabagsak sa tutang 
rehimen. 


Kailangang palakasin ang BHB na 
pangunahing sandata ng 
sambayanan laban sa imperyalismo. 
Paigtingin ang digmang bayan at 
maglunsad ng mga opensiba upang 
pataasin ang diwang palaban ng 
mamamayan hanggang sa makamit 
ang tunay na pambansang kalayaan 
at demokrasya. 


PE. TU UU UU... 1 

| Ano ang halaga at | 
mga rekursong nasa 

| South China Sea? | 

| 5 Daanan ng 85.3 trilyong halaga | 
ng mga kalakal sa 1/3 ng mga 


| barkong pangkalakal sa buong | 
mundo 


5 1296 ng kabuuang taunang 
| huling isda sa buong daigdig | 


| 5 11 bilyong bariles ng langis | 


4 


| 5 190 trilyong cubic feet ng | 
natural gas 


| s Mahigit 250 maliliit na | 

| isla, atolls (korteng singsing | 
na bahura), cays, shoals 

| (buhanginan/banlik), reefs | 
(bahura) at sandbars 

BANTAY KARAPATAN 


Inatake ang mga 
unyon sa Laguna at binantaan 
ng AFP-PNP ilang araw bago ang 
paggunita sa Pandaigdigang Araw 
ng Paggawa sa Mayo 1. Iniulat ng 
Alyansa ng Manggagawa sa Probinsya 
ng Laguna (ALMAPILA) na may apat 
na insidente ng panghaharas sa 
mga unyon at kasapi ng unyon sa 
probinsya. 


Abril 23. Sapilitang pinasok 
ng PNP-Laguna ang kumpanyang 
Daiwa Seiko sa Bihan sa tabing 
ng paglulunsad ng isang seminar. 
Kasama sa seminar ang kanilang mga 
ahenteng sina Rey Medellin at Raffy 
Baylosis na sangkot sa sunud-sunod 
na harassment at pagpapasuko sa 
mga manggagawa sa probinsya. 
Binoykot ng mga kasapi ng unyon ang 
naturang seminar. 


Abril 25. Pinuntahan ng mga pulis 
ang mga opisyal ng unyon sa Sun 
Logistics, Inc. sa Sta. Rosa para piliting 
umalis sa unyon at sa pederasyong 

Organized Labor Associations in 
Line Industries and  Agriculture- 
Kilusang Mayo Uno (OLALIA-KMU). 
Binantaan silang aarestuhin kung 
hindi susunod. 


Abril 28. Inimbitahan ng Southern 
Luzon Command (SOLCOM) ang 
dalawang lider-unyonista ng Clarmil 
Manufacturing Inc. sa Cabuyao 
para dumalo sa isang “information 
forum.” Bago ito, iligal na ni-lay 
off ng kumpanya ang 12 kasapi 
ng unyon. Sa parehong araw, 
pinagbawalang umalis sa pabrika 
ang mga manggagawa ng Fuji 
Electric Philippines sa “Calamba 
City. limbestigahan sila umano ng 
mga pulis hinggil sa pagkamatay ng 
presidente ng unyon na si Dandy 
Miguel noong Marso 28. 


Ayon sa Pagkakaisa ng 
Manggagawa sa Timog Katagalugan- 
KMU (PAMANTIK-KMU), ang 
nagdaang sunud-sunod na 
harasment at pang-aatake ay 


Mga unyon ng manggagawa sa Laguna, ni-reyd 
at hinaras bago ang Mayo Uno 


isinagawa para takutin at pigilan 
ang mga pagkilos sa Mayo Uno. 


Dagdag ng ALMAPILA, “Malinaw 
na aksyon ito ng estado dahil 
ayaw nitong tumungo ang mga 
manggagawa sa kalsada upang 
manawagan para sa sapat na 
sahod, karapatan at hustisya. 
Nakikipagsabwatan ang rehimen 
sa mga kapitalista para paigtingin 
ang kanilang intimidasyon sa mga 
manggagawa.” 


Sa kabila nito, itinuloy ng mga 
manggagawa ang kanilang protesta 
sa Pandaigdigang Araw ng Paggawa 
para igiit ang kanilang karapatan at 
manawagan ng hustisya. 


“Ang uring manggagawa ay hindi 
mananahimik sa kabila ng mga 
kinakaharap na pagbabanta ng 


estado, bawat pagbabanta ay 
nagpapatibay sa aming 
determinasyon na lumaban,” 


pagtatapos ng ALMAPILA. 
3 KALATAS 


PANGUNAHING LATHALAIN 


Magpapayaman sa Iilan habang sinisira ang kalikasan 
Mga proyektong enerhiya sa TK, perwisyo sa mamamayan! 


ariing tinututulan ng mamamayan ng TK ang mga nakahanay na proyektong enerhiya sa Batangas at 
Quezon na pagmamay-ari ng malalaking burgesya kumprador at popondohan gamit ang dayuhang pautang. 
Pangunahing magdudulot ang mga ito ng polusyon sa kalikasan at perwisyo sa mga taong madidisloka para itayo 
ang mga naglalakihang planta ng kuryente. 


Buung-buo ang suporta 
ng rehimeng Duterte sa mga 
mapanirang 5Bs8Bproyekto, salungat 
sa pandaigdigang panawagan na 
magbawas ng maruruming planta ng 
enerhiya ang kanya-kanyang bansa 
para bawasan ang pinsala ng global 
warming sa daigdig. Nagpapanukala 
pa nga ang rehimen sa mga 
mamumuhunan na lumikha ng mas 
marami pang plantang pinatatakbo 
gamit ang karbon. Target ng rehimen 
na itaas ang tantos ng konsumong 
kuryente na mula sa karbon mula sa 
kasalukuyang 4996 tungong 5946 sa 
2029. 


Plantang karbon sa Quezon 


Bahagi ng ambisyong ito ang 
planong itayong San Buenaventura 
Power Ltd. Co., (SBP) sa Mauban, 
Quezon. Ang SBP ay coal-fired o 
ginagatungan gamit ang karbon at 
pagmamay-ari ng Manila Electric Co. 
(Meralco). 


Taong 2019 nang pasinayaan ni 
Duterte ang SBP na popondohan ng 
halagang S1.2 bilyong-utang mula sa 
World Bank (WB). Sa kabuuan, may 
S4.9 bilyong puhunan mula sa WB 
para sa marurumi at mapanirang 
proyektong enerhiya sa Pilipinas. 


Matindi ang 5 pagtutol ng 
mamamayan ng Quezon sa SBP na 
dadagdag sa kasalukuyang tatlong 


coal-fired power plant na nag- 
oopereyt sa probinsya: ang Atimonan 
One Energy ng Meralco, Pagbilao 
Coal Plant ng Tokyo Electric Power 
Marubeni at isang planta ng EGCO 
Group sa Mauban. 


Matinding pinsala sa kapaligiran, 
kalusugan at kabuhayan ng 
mamamayan ang mga coal-fired 
power plant. Inirereklamo ng mga 
komunidad sa tabi ng mga planta ang 
ibinubugang abo na lumalason sa mga 
halaman, tubig at hangin. Naglalabas 
din ng labis na init ang planta na 
sumisira sa balanse ng ekosistema, 
dahilan para mamamatay o lumisan 
ang mga isda at ibang buhay-tubig. 


Maiingay na kritiko ng proyekto 
ang mga organisasyon ng mga 
mangingisda, mga maka-kalikasang 
grupo at simbahang Katolika. Noong 
Marso, naglunsad ng mga simbolikong 
aksyong protesta sa 15 parokya sa 
Lucena City ang mga kontra sa mga 
plantang karbon. 


Batangas Bay Energy Complex 


Dagdag na suplay ng kuryente 
naman ang ginagamit na pantakip 
ni Gov. Hermilando Mandanas ng 
Batangas para sa kanyang pangarap 
na energy complex sa baybayin 
ng Batangas Bay. Proyekto ito ng 
gubernador sa pakikipagkutsabahan 
sa Simlong Energy Development 


Mga pinsalang dulot ng coal-fired power plant 


- Paghalo ng abo at ibang partikulong mula sa coal sa 


nilalanghap na hangin 


- Mabahong usok mula sa pagsusunog ng coal 


BI 


- Pagbabago sa temperatura ng tubig na makakaapekto sa 


kakayanang mangitlog ng mga isda 


- Pagtatapon ng duming may nakalalasong kemikal sa tubig 


- Pagkawasak ng mga bahura at damong dagat dahil sa mga 


konstrukyon at aktibidad sa planta 

Corporation. (Simlong 8BEnergy). 
Sasakupin” ng proyekto. ang 
102-ektaryang lupa sa mga barangay 
ng Simlong, Ilijan, Pinamucan Ibaba 
at Pinamucan Proper kung saan 
aabot.” ang 75 pinagsama-samang 
populasyon sa 13,636. 


Nagkakahalaga ang proyektong 
enerhiya ng P155 bilyon. Magsisilbi 
ito sa makasariling interes ng mga 
kumprador na sina Lucio Tan, 
Gokongwei, at Lopez na nagmamay- 
ari sa malalaking pagawaan sa 
paligid ng Batangas Bay kabilang 
ang Tanduay Distillers, Inc. at Asia 
Brewery. Magkakamal din ng limpak- 
limpak na salapi si Mandanas na 
may-ari ng Abacore Capital Holdings 
Inc. na kasosyo ng Simlong Energy sa 
energy complex. 


Ang energy complex sa Batangas 
Bay ay may tatlong komponente: ang 
naptha refinery ng JG Summit, ang 
Philippines LNG Terminal and Import 
Facility ng transnasyunal na Atlantic, 
Gulf and Pacific Company of Manila 
(AG2P): at ang 1560 MW na planta 
ng kuryente para patakbuhin ang 
energy complex. 


Ang LNG Terminal o pasilidad sa 
pagpoproseso ng liquefied natural 
gas (LNG) ang siyang sentro ng 
energy complex. Magmumula 
ang LNG na dadalhin sa planta 
mula sa mga dayuhang bansa 
gaya ng Australia. Binigyan na ng 
Department of Energy ang LNG 
Terminal ng Notice to Proceed 
noong Marso 2021. 


Ang LNG ang susunod na 
pagkukunan ng 5“Benerhiya ng 
kasalukuyang nakatayo na 1200 MW 
planta sa lIlijan na nagpapatakbo 
sa mga pabrika ng Eton, First Gen 
Corporation ng mga Lopez at Lucio 
Tan Group sa Batangas at siyang 
magsusuplay sa planong 1560 MW 
planta ng Simlong Energy. 

Higit 30 taong pakikibaka laban sa coal-fired power plant sa 


Calaca, Batangas 


ing-aga ng 1985 ay nakikibaka na ang mga Batanguefo para ipatigil ang operasyon ng mapanirang 600 MW 

Batangas Thermal Coal-Fired Power Plant (BTCP) sa Calaca. Sa loob ng tatlong dekada, inilunsad ang masisigla 
at matutunog na pagkilos sa pangunguna ng mga magsasaka't mangingisda na suportado ng mga taong simbahan 
at mga maka-kalikasan. Mayor na laban at nakatatak na sa kasaysayan ng probinsya ang pagtutol sa BTCP. 


Nagsimulang mag-opereyt noong 
1984, 36 taon nang namiminsala ang 
planta sa buhay at kabuhayan ng 
mamamayan. Sa isinagawang pag- 
aaral sa mga komunidad sa paligid 
ng BTCP noong 2016, napag-alamang 
naninilaw ang mga tanim na palay 
at tubo dahil sa soot o maitim na 
abong galing sa planta na tumatabon 
sa mga halaman. Bumaba nang 
40946 ang ani ng palay at 9496 ang 
ibinagsak sa bolyum ng tubo mula 
nang maitayo ang maruming planta. 
Nangangailangan na rin ngayon 
ng mas maraming abono ang mga 
magsasaka para palaguin ang 
kanilang tanim. 


Malaki rin ang ibinagsak ng huli 
ng mga mangingisda. Noong dekada 
1980, nakakahuli pa ng abereyds na 
40 kilo sa isang araw subalit pagdating 
ng 2016, swerte na ang makahuli ng 
dalawang kilo. Malaking salik dito 
ang pagbabago sa temperatura ng 
tubig at pagtapon ng dumi rito ng 
planta. Pinagangambahan din ang 
pagbaba ng kalidad ng buhay-tubig 
lalupa't lumabas na may mataas 
na konsentrasyon ng heavy metal 
na chromium at mercury ang mga 
sinuring talaba at isdang maliputo. 
Kung labis ang dami, nagdudulot ng 
pinsala sa utak ang mercury habang 
pinipinsala ang protina ng katawan 
ng chromium. 


Mga proyektong enerhiya...mula sa pahina 4 


Naobserbahan din ang 
pagkakasakit dulot ng polusyon sa 
hangin. Naging karaniwang sakit 
sa mga barangay na nakapalibot 
sa planta ang upper respiratory 
tract infection, hika, pulmonary 
tuberculosis at pneumonia. 
Mayroon ding mga sakit sa balat na 
maaaring epekto ng mga abo, usok at 
mga partikulong dala-dala ng hangin 
galing sa planta. 


Bukod sa pinsala sa kapaligiran, 
negatibo rin ang naging epekto ng 
BTCP sa komunidad. Marami nang 
umalis sa lugar habang dumarami 
ang mga dayong trabahador ng 
planta. Ang mga mangingisdang 
wala nang mahuli ay naghanap na 
ng ibang pagkakakitaan at lugar ng 
tirahan. May ilang insidente rin 
ng pandarahas ng mga pwersa ng 
CAFGU at Airforce sa mga lumalaban 
sa planta ang naitala, kabilang ang 
pamamaril sa kapitan ng barangay 


Bagamat hindi na gumagamit ng karbon, maaaring magtagas ng flammable 
gas (madaling magliyab) na methane ang LNG facility. Ang methane ay isa sa mga 
gases na lumilikha ng greenhouse effect na sanhi ng global warming. Kayang 
umabot ng methane ng 12 taon sa atmospera. Mapanganib ang pagkokonsentra 
nito sa atmospera dahil 105 beses itong mas matinding magkulong ng init 


kumpara sa carbon dioxide. 


Banta rin sa kalusugan ng Batangas Bay ang energy complex. Tiyak na 
magbubuga ng dumi ang mga plantang ito at maaapektuhan ang yamang tubig 
na pinagkukunan ng kabuhayan ng mga mangingisdang Batanguefio. Perwisyo 
sa mga komunidad ang ingay na kaakibat ng konstruksyon at polusyon sa hangin 


kapag nagsimula na ang operasyon nito. 

at isang mangingisdang lumapit sa 
waste disposal ng planta at maging 
sa katabing mga komunidad. 


Sa kabila ng malinaw na pinsala 
sa mamamayan, nais pa ng mga 
naghaharing uri sa probinsya at bansa 
na payabungin ang paggamit ng coal. 
Dating pagmamay-ari ng National 
Power Corporation ang BTCP. Itinayo 
ito noong 1981 sa pamamagitan ng 
pautang ng Japan. Kalauna'y naging 
piyesa ito sa pagpapatupad ng Project 


CALABARZON,” ang. engrandeng 
proyektong pangkaunlaran ng 
rehimeng 5 Corazon Aquino. at 


imperyalismong Hapon na nagdulot 
ng malawakang pangangamkam ng 
lupa at pagkasira ng kalikasan sa TK. 


Ngayon, hawak na ang BTCP ng 
DMCI Holdings na kontrolado ng 
kumprador na Consunji. DMCI rin 
ang may-ari ng Semirara Mining 
Corporation, ang pinakamalaking 
prodyuser ng coal sa bansa. Mula 
nang makuha ang BTCP, pinoproyekto 
ng DMCI na palawakin pa ang 
planta kaya't ginipit ang mga tabing 
komunidad at binili ang mga lupa 
rito. 


Tulad ng pagtutol ng naunang 
henerasyon, mahigpit ring 
nilalabanan ngayon ang planong 
ekspansyon ng DMCI. Isa sa 
malalaking pagkilos hinggil dito ang 
karaban ng mamamayan noong 2017 
kung saan inikot ang probinsya upang 
itambol ang isyu at hamigin ang 
suporta ng publiko. 

LATHALAIN 


Naghihingalong lawa: Ang mga mapanirang proyekto sa 


Laguna de Bay 


ara sa milyung-milyong mamamayang naninirahan sa paligid ng Laguna de 


Bay, karugtong ng kanilang buhay ang mismong buhay ng lawa. 


Ang Laguna de Bay ang 
pinakamalaking lawa sa bansa 
na matatagpuan sa silangan ng 
Kamaynilaan at sa pagitan ng 
mga lalawigan ng Laguna at Rizal. 
Mayroon itong kabuuang lawak na 
911 kilometro kwadrado at may 
abereyds na lalim na 2.8 metro. Ang 
kanyang katubigan ay dumudugtong 
sa dagat sa pamamagitan ng Ilog 
Pasig papunta sa Manila Bay. 


Hindi bababa sa 140,000 metriko 
tonelada ng isda, o katumbas ng 4096 
ng pagkaing isda sa Kamaynilaan, 
ang nagmumula sa Laguna de Bay. 
Bago ang dekada 1990, mayaman 
at masagana ang Laguna de Bay sa 
iba't ibang uri ng isda at halamang 
dagat dulot ng malayang pagpasok 
ng tubig-dagat sa lawa. 


Pinagmumulan din ang lawa ng 
irigasyon sa mga nakapalibot na 
palayan at taniman at nagsisilbing 
mahalagang daluyan para sa 
transportasyon. 


Sa paglipas ng panahon, kumupas 
ang natural na kagandahan ng 
Laguna de Bay. Maraming bahagi 
nito ang itinuturing na marumi 
dulot ng matinding polusyon. Ang 
kapabayaan ng reaksyunaryong 
gubyerno at mga anti-mamamayang 
proyekto nito ang dahilan ng tuluy- 
tuloy na pagkawasak ng Laguna de 
Bay. 


Pagmomonopolisa sa Laguna de Bay 


Malalaking negosyante sa 
pangisdaan ang kumokontrol sa 
malaking bahagi ng industriya ng 
pangingisda sa lawa mula pa noong 
rehimeng US-Marcos. 


Lumala ang monopolyo rito 
nang ipatupad ng Laguna Lake 
Development Authority (LLDA) ang 
Fisheries Zoning and Management 
Plan noong 1993 na pumapabor 
sa hanggang 50 ektaryang pag- 
aari. ng mga korporasyon sa 

palaisdaan at “pagbababa ng 
hanggang 25 ektaryang pag-aari 
sa mga kooperatiba at 15 ektarya 
sa mga indibidwal at pamilya. 
Nagkamal ang malalaking 
negosyante ng malaking 
kita habang libu-libong 
pamilya ng mangingisda 
ang naghihirap dahil sa 
pagsisiksikan sa inilaang 
maliit na erya ng LLDA. 


Dati nang proyekto ng 
reaksyunaryong estado 
ang kumbersyon at 
pribatisasyon ng Laguna 
de Bay. Itinayo ang LLDA 
upang pangasiwaan 
ang pribatisasyon ng 
lawa na siyang simula 
ng korporatisadong fishpen at 
pagtatayo ng maraming empresa at 
pabrika sa palibot ng lawa na aabot 
na ngayon sa 208 ang bilang. 


Sa pamamagitan ng Laguna Lake 
Master Development Plan, isinunod 
ng mga nagdaan at kasalukuyang 
rehimen ang malawakang 
pribatisasyon at kumbersyon ng 
lawa sa dikta ng imperyalismong US 
at mga institusyong pampinansya 
tulad ng International Monetary 
Fund, World Bank at. Asian 
Development Bank. 


Ang Laguna Lakeshore Expressway 
Dike Project (LLEDP) 


Tuluyang mamamatay 7 ang 
Laguna de Bay sa pagpapatupad 
ng proyektong Laguna Lakeshore 
Expressway Dike Project... Ang 
LLEDP ang pinakamalaking 
proyektong Public Private 
Partneship ng rehimeng US-BS 
Aquino na nagkakahalaga ng 
P122.8 bilyon. Tatayuan ang 
lawa ng 6-lane expressway at 
47-kilometrong road dike mula sa 
Taguig hanggang sa Bay, Laguna. 
Tatambakan din ang 750 ektaryang 
lawak ng lawa para sa komersyal 


at iba pang gamit. Bahagi ito ng 
planong Laguna de Bay Basin 2020. 


Magbibigay-daan “ang  LLEDP 
sa pagpasok ng mga casino, 
pook-libangan at iba pang pang- 
ekoturismong proyekto na 
naglalayong ilako ang Laguna de 
Bay sa mga lokal at dayuhang 
mamumuhunan. Sa pagdami ng 
iba't ibang negosyo sa mismong 
lawa, dadami rin ang iba't ibang 
nakalalasong kemikal na direktang 
itatapon at magkokontamina 
sa tubig. Magreresulta ito sa 
pagkamatay ng mga isda, hayop 
at halamang-dagat sa katubigan 
at tiyak na wawasak sa balanse 
ng ekolohiya hanggang tuluyang 
mamatay ang lawa. 


Direktang maaapektuhan ng 
LLEDP ang 32 barangay ng Laguna at 
Rizal at 18 barangay sa Kamaynilaan. 
Malaki itong banta sa aabot sa 3.9 
milyong mamamayang nakatira 
sa tabing-lawa at nakaasa ang 
kabuhayan sa Laguna de Bay. Kung 
matatapos ang nasabing proyekto, 
hihirapin nang makapasok pa ang 
mga mangingisda sa lawa. 

BANTAY KARAPATAN 


Mga “dambuhalang lokal na 
mamumuhunan tulad ng Sy, Ayala 
at Aboitiz at dayuhang negosyo ang 
makikinabang sa LLEDP. Limpak- 
limpak ang kikitain nila mula sa 
sisingiling toll fee sa expressway at 
paggamit sa tinambakang bahagi ng 
lawa para sa komersyal na gamit. 
Kapag nagkaproblema naman ang 
LLEDP, ang sovereign guarantee 
nito ang titiyak na mababayaran 
ang inutang para sa proyekto na 
babalikatin ng mamamayan. 


Resulta ng LLEDP ang mas 
matitindi, matatagal, masaklaw at 
madalas na kalamidad at pagbaha 
sa mga komunidad sa palibot ng 
lawa na maglalagay sa peligro sa 
buhay ng mamamayan at kanilang 
natitirang kabuhayan. Samantala, 
nakababahala ang babala ng ilang 
eksperto na kung may malaking 
lindol na magaganap sa West 
Valley Fault na sisira sa planong 
expressway dike, babahain ang 
Kamaynilaan na magdudulot ng 
napakalaking kapahamakan. 


Ang buhay ng Laguna de Bay ay 
buhay ng milyong mamamayang 
nakatira sa palibot nito. 8 Kaya't 
kadikit ng buhay ng lawa ang 
kanilang pakikibaka upang 
mapreserba ito at tuluyang ilayo 
ito sa kamay ng mga dayuhang 
mamumuhunan, negosyante at 
ng mismong rehimeng US-Duterte 
at isalba ito mula sa tuluyang 
pagkawasak. Ang mamamayan 
lamang ang siyang makapagliligtas 
sa naghihingalong lawa. 


Ang determinasyon at 
kapasyahan ng mamamayan na 
iligtas ang lawa ang kanilang tangang 
sandata upang isulong ang buhay ng 
lawa hindi lamang para sa 
kasalukuyang henerasyon kundi 
para sa mga susunod pang 
magmamana. Walang aasahan ang 
mamamayan sa rehimeng US- 
Duterte upang isalba ang Laguna de 
Bay. Ang kanilang pagkakaisa at 
pagkilos ang siyang magtatanggol at 
sasagip dito. Sa huli, ang buhay ng 
Laguna de Bay ay nakasalalay sa 
kanilang B8B8Bkamay, sa kanilang 
pakikibaka para sa  panirikan, 
kabuhayan at karapatan. 

Mga Rizaleno, ginigipit ng 
80th IBPA at PNP 


Nagsagawa ang 80th IBPA at PNP-Rizal ng maramihang pang- 
aaresto sa mga sibilyan nitong Marso at Abril upang supilin ang pakikibaka laban 
sa mapanirang Wawa Bulk Water Supply Project at walang puknat na FMO- 
RCSPO sa probinsya. 


Noong ikalawang linggo ng Marso, hinuli ng AFP-PNP ang 30 katutubo sa 
Barangay Puray, Rodriguez at sinampahan sila ng kasong rebelyon. Pinipilit 
pasukuin ang mga biktima na iniuugnay ng mga pasista sa rebolusyonaryong 
kilusan. 


Iligal namang inaresto ng mga sundalo't pulis ang 30 Dumagat sa Barangay 
Calawis, Antipolo City noong Abril 13. Upang matipon ang mga biktima, 
nanlinlang ang mga pasista at ipinatawag ang mga residente sa tabing ng 
pamimigay ng ayuda. Pagdating sa barangay hall, naka-abang na ang mga tropa 
ng AFP-PNP na mang-aaresto at mag-aakusa sa mga katutubo na tagasuporta ng 
Bagong Hukbong Bayan. 


Bukod sa maramihang pang-aaresto, nagpapatupad ng military lockdown 
ang AFP-PNP sa mga barangay ng Calawis at Puray na sasaklawin ng tinututulang 
Wawa Bulk Water Supply Water Project. Aagawin ng nasabing proyekto ang 
lupa ng mga residente at ididisloka ang 
kanilang kabuhayan. 


Habang nakababad sa lugar, tuluy- 
tuloy ang panghaharas, intimidasyon 
at red-tagging ng AFP-PNP sa layuning 
pipilan ang pagkilos ng mga Rizalefo #4 
para sa kanilang karapatan. " 


Manhunt ng PNP-CALABARZON laban sa 
mga aktibista, iligal 


Labag sa batas ang inilulunsad na manhunt ng PNP-CALABARZON laban sa 
mga aktibistang hindi nila nasumpungan sa Bloody Sunday at mga reyd sa mga 
opisina at kanilang tahanan sa Timog Katagalugan. Ito ang opinyon ng Public 
Interest Law Center (PILC), grupo ng mga makabayang abogado. 


Sagot ito ng PILC sa pagkakalat ng PNP na “nakakawala” (at large) ang siyam 
na aktibistang target sana nilang arestuhin noong Bloody Sunday. Ang manhunt 
ay panunugis ng pulis sa mga kriminal, suspek o nakakawalang bilanggo. Iginiit 
din ng PILC na ang aksyon ng PNP ay mali, padaskul-daskol at isinasapanganib 
ang buhay ng mga aktibista. 


Paliwanag ng PILC, hindi rin maaaring ilunsad ang isang manhunt dahil lamang 
sa wala ang kanilang target nang ihain ang search warrant. Dagdag nito, ang 
warrantless arrest ay isinasagawa lamang kapag nahuli sa akto ng pagsasagawa 
ng krimen ang isang tao o di kaya'y nakatakas na bilanggo. 


Ikinababahala ng PILC na kapag idineklara ang target na “nakakawala” ay 
mapapaslang ang biktima sa gasgas na kwentong “nanlaban”. 


Samantala, inulat na muling nagsumite ng aplikasyon ang PNP-CALABARZON 
sa Sta. Rosa Regional Trial Court para sa warrant of arrest ng 15 aktibista sa 
Timog Katagalugan. Dagdag itong banta sa buhay ng mga sibilyan. 

Nanawagan ang Karapatan na itigil ng mga pulis ang mga operasyon ng iligal 
na pang-aaresto at pamamaslang. 

TUGEN 


NI PATNUBAY DE GUIA 


Bakit mahalaga ang naipanalong 
arbitral award sa Permanent Court of 
Arbitration sa ilalim ng UNCLOS? 


A3 naipanalong arbitral award ng Pilipinas sa Permanent Court of Arbitration (PCA) ng United Nations (UN) 
noong Hulyo 12, 2016 ay nagpapatibay sa ligal at istorikal na karapatan ng bansa--sa mata ng pandaigdig 
na komunidad ng mga bansa--sa pinag-aagawang teritoryo at sa solong pakinabang sa lahat ng rekurso sa 
exclusive economic zone (EEZ) ng Pilipinas sa West Philippine Sea (WPS). Higit na tumitingkad ang halaga at 
kabuluhan nito sa harap ng agresibong pag-okupa at pag-angkin ng China sa 804 ng EEZ ng Pilipinas batay sa 


palsipikadong mapang nine-dash line. 


Kailangang 8898Bpanghawakan. at 
ipagtanggol mang mahigpit ang 
ating soberanyang karapatan at 
teritoryal na integridad sa WPS. Sa 
puntong ito, malakas na salalayan 
ng Pilipinas ang desisyon ng PCA ng 
UN alinsunod sa UN Convention on 
the Law of the Seas (UNCLOS) na 
inilabas noong Hulyo 12, 2016 sa 
The Hague, Netherlands. Ibinasura 
at pinawalang-saysay ng nasabing 
desisyon ang mapang nine-dash line 
ng China bilang walang batayang ligal 
at istorikal at ginagawang iligal ang 
pag-okupa at pang-aagaw ng China 
sa Scarborough Shoal (na kilala din 
sa tawag na Panatag Shoal at Bajo de 
Masinloc) at sa ginawang okupasyon 
at reklamasyon ng China sa mga isla 
at bahura sa Spratlys na nasa loob ng 
EEZ ng Pilipinas. 


Hong Kong " Na 


THAILAND 


U. NIET 
CAYBODIA 


China DO Malaysia Vielnam. Bninoi Philippines Tawan 


Sinasagasaan ng mapang nine-dash line ng China ang 
EEZ ng Pilipinas, Vietnam, Malaysia at Brunei. 

Scarborough?” 
Shoal) 


“ MNDONESIA. 


Inilalatag ng paborableng 
desisyon ng PCA ang mga ligal na 
batayan ng karapatan ng Pilipinas sa 
WPS. Salalayan nito ang UNCLOS na 
iniresulta ng kumperensya ng 160 
bansa mula 1973 hanggang 1982 sa 
New York. Laman ng UNCLOS ang 
kasunduan ng mga bansa hinggil sa 
mga usapin ng limitasyon sa teritoryo 
sa dagat, pangangalaga sa yamang- 
tubig, nabigasyon, paglutas sa mga 
alitan, pananaliksik, pagmimina sa 
ilalim ng karagatan at EEZ. Kapwa 
partido sa UNCLOS ang China at 
Pilipinas. 

Bagamat tinugunan ng PCA ang 
ilang mahahalagang usapin sa WPS, 
tinanggihan nitong husgahan ang pito 
sa 15 kasong isinumite ng Pilipinas 
dahil sa kawalan ng hurisdiksyon sa 
mga ito. Kinontra naman ng China 
ang isinampang kaso ng 
Pilipinas at tumangging 
lumahok ang China sa 
pagdinig ng kaso sa The 
Hague, Netherlands. 


Marapat na 
maunawaan ang 
nilalaman ng pasya ng 
PCA at implikasyon nito 
sa Pilipinas. Sa usapin 
ng Scarborough Shoal, 
nilinaw na isa itong high- 
tide. 8 elevation  (HTE) 
feature na bato na may 
sariling lupa pero hindi 
kayang tirahan ng tao kaya 
hindi maaaring saklawin 
ng EEZ ng kahit alinmang 
bansa. Ipinagkaloob ng 
PCA ang hiling ng Pilipinas 
na gawing tradisyunal 
na pangisdaan ng mga 
Pilipino ang Scarborough 
Shoal, at hinigitan pa ito sa 


pagdedeklarang kumon na pangisdaan 
ng maliliit na mangingisda ng kahit 
anong bansa ang kontrobersyal 
na shoal. Sa ganito, bawal at iligal 
ang komersyal na pangingisda na 
ginagawa rito ng malalaking barko ng 
China. 


Sunod na mahalagang pasya ang 
pagkilala sa Mischief Reef, Second 
Thomas Shoal at Reed Bank bilang 
mga low-tide elevation (LTE) feature 
at nasa loob ng EEZ ng Pilipinas. 
Ang EEZ ay 200 nautical miles (o 
370 km) mula sa coast baseline 
o baybay dagat ng isang bansa at 
hindi sinasaklaw ng karapatan sa 
tradisyunal na pangisdaan. Sa gayon, 
may solong karapatan ang Pilipinas 
na pakinabangan ang mga rekurso 
rito at iligal ang reklamasyon at 
konstruksyon ng China ng artipisyal na 
isla sa Mischief Reef na inokupa nito 
noong 1995. 


Mahalaga rin ang tindig ng PCA na 
nagpawalang-saysay sa pag-aangkin 
ng China sa karagatan at teritoryong 
sakop ng mapang nine-dash line. 
Ayon dito, hindi maaaring umiral ang 
hurisdiksyon batay sa nine-dash line 
dahil kinonkontra nito ang UNCLOS. 
Binabalewala at nilalabag ng nine- 
dash line ang mga limitasyon sa 
teritoryo sa karagatan ng China 
na itinakda ng pandaigdigang 
kumbensyon. 


Dagdag pa, inapirma ng 
internasyunal na korte na nilabag ng 
China ang kumbensyon sa pagtatayo 
nito ng mga istruktura sa Cuarteron 
Reef, Fiery Cross Reef, Gaven Reef 
(North), Johnson Reef, Hughes Reef, 
at Subi Reef. 


Hindi kinilala ng “(China ang 
paborableng arbitral award ng PCA 

sa Pilipinas. Itinuring ng bise-ministro 
ng China sa relasyong panlabas na 
“walang bisa” ang desisyon ng PCA 
dahil pumapabor ito sa Pilipinas at 
kumokontra sa nine-dash line. Sa 
kabila ng reaksyon ng China, kinilala 
ng iba't ibang bansa ang pagiging 
pinal at bumibigkis sa lahat ang 
desisyon ng PCA alinsunod sa 
UNCLOS. Subalit mas masahol at 
pagkakanulo ang ginawang pagtawag 
ni Duterte sa arbitral award bilang 
“basura” at “walang kwentang papel”. 


Dapat pahalagahan at ipagtanggol 
ng bawat patriyotikong Pilipino 
ang naipanalong arbitral award ng 
Pilipinas sa PCA. Ipinagkaloob nito 
sa Pilipinas ang solong karapatan 
na pakinabangan ang lahat ng 
rekurso sa saklaw ng EEZ ng bansa 
sa WPS. Ang kabuuang sukat ng EEZ 
ng Pilipinas na 376,350 kilometro 
kwadrado ay mas malaki pa sa sukat 
ng pinagsama-samang kalupaan ng 
Pilipinas na humigit-kumulang sa 
300,000 kilometro kwadrado. Hindi 
lamang mayaman ito sa samu't 
saring klase ng isda at yamang-dagat 
kundi mayaman ito sa depositong 
mineral, fossil fuel at natural gas na 
napakaimportante sa ekonomiya at 
kaunlaran ng bansa. 


Hindi maaaring maliitin ang 
halaga ng panalo ng Pilipinas sa PCA 
sa pagsisikap na igiit at itaguyod ang 
soberanya nito sa harap ng agresyon 
ng China. Makasaysayan ito hindi 
lamang para sa Pilipinas kundi para 
sa lahat ng mga bansang sangkot 
sa sigalot sa karagatan sa Timog 
Silangang Asya. 


Kung panghahawakan ang 
desisyon ng PCA, malakas ang laban 
ng Pilipinas sa internasyunal na korte. 
Nagbibigay-lakas ito sa boses ng mga 
bansang nagnanais ng mapayapang 
resolusyon sa mga di-pagkakasundo 
sa mga teritoryo sa karagatan at 
nagdadagdag ng presyur sa China na 
tigilan ang agresyon. Kung tutuusin, 
maaari itong gamitin sa pagbawi 
sa Sandy Cay na iligal na tinayuan 
ng mga istruktura ng China noong 


PERMANENT COURT OF ARBITRATION 


Peace Palace, Carnegieplein 2 
2517 KI] The Hague, The Netherlar 


hone :431 70 302 4165 

PRESS RELEASE 


THE SOUTH CHINA SEA ARBITRATION 
(THE REPUBLIC OF THE PHILIPPINES V. THE PEOPLE'S REPUBLIC OF CHINA) 


The Hague, 12 July 2016 


The Tribunal Renders Its Award 


A unanimous Award has been issued today by the Tribunal constituted under Annex VII to the United 
Nations Convention on the Law of the Sea (the “Convention ') in the arbitration instituted by the Republic of 


the Philippines against the People's Republic of China. 


2017. Dalawang nautical miles 
lamang ang layo ng Sandy Cay sa 
Pag-asa Island na tinitirhan ng mga 
Pilipino at bahagi ng munisipyo ng 
Kalayaan sa Palawan. Pikit-matang 
pinahintulutan ng rehimeng Duterte 
ang pang-aagaw ng China sa Sandy 
Cay kapalit ng pondo at pautang 
para sa maanomalyang programang 
Build, Build, Build. 


Kailangang pahalagahan ng 
gubyerno ng Pilipinas ang panalo 
sa PCA dahil patunay ito ng 
determinasyon ng mga Pilipino 
na ipagtanggol ang patrimonyang 
yaman at teritoryo ng bansa mula sa 
dayuhang pandarambong at pang- 
aagaw. Kapuri-puri ang pagsisikap at 
dedikasyon ni dating Supreme Court 
Justice Antonio Carpio na magsaliksik 
at patunayan ang makasaysayang 
batayan ng hurisdiksyon at karapatan 
ng Pilipinas sa karagatan at teritoryo 
nito sa WPS. Lalong kahanga-hanga 
ang matatag na pagtindig ng mga 
tulad niyang patriyotiko sa kabila ng 
pangungutya at pagbabanta mula sa 
mga anti-Pilipinong pwersa nagtatago 
sa saya ni Duterte. 


Kaisa ang NDFP-ST sa pakikibaka 
ng bayan para sa karapatan sa West 
Philippine Sea at pagtatanggol sa 
pambansang soberanya at kasarinlan 
ng bansa. Isinusulong nito ang 
pagtataguyod sa patakarang panlabas 


na nakaangkla sa pambansang 
soberanya at kasarinlan at alinsunod 
sa limang prinsipyo ng internasyunal 
na relasyon na nasa Programa Para 
sa Demokratikong Rebolusyon ng 
Bayan ng PKP. Ang mga ito ay ang 
sumusunod: 


a. mutwal na paggalang sa teritoryal 
na integridad at soberanya, 


b. mutwal na walang-agresyon, 


k. walang panghihimasok sa panloob 
na mga usapin ng isa't isa, 


d. pagkakapantay at mutwal na 
suporta, at, 


e. mapayapang pakikipamuhayan. 


Malaking tulong sa mga Pilipino 
ang paborableng desisyon ng PCA 
kaya naman nagpupuyos ang galit ng 
bayan sa pagtawag dito ni Duterte na 
basurang papel. BB Tutang-tuta ang 
pangulo ng GRP na nakikipagkoro pa 
mismo sa ministro ng China hinggil sa 
desisyon ng PCA. Ibinunyag nito ang 
pagiging huwad at hungkag ng mga 
makabayang retorika ni (Duterte 
noong mangangampanya pa sa 
pagkapangulo. Hindi na katanggap- 
tanggap na tawaging pangulo ng Pilipinas 
ang isang traydor na nagpapaalipin sa 
dayuhang kapangyarihan. Ang lantarang 
kataksilan ni Duterte ay dapat na tugunan 
ng maalab na kilusang masa para sa 
agarang pagpapabagsak sa kanyang 
rehimen. [8 


Ipinagkaloob ng arbitral award ng PCA sa Pilipinas ang solong karapatan 


na pakinabangan ang lahat ng rekurso sa saklaw ng EEZ ng bansa sa WPS. 

BALITA 


Community pantry, tugon ng mamamayan sa kainutilan ng 


rehimeng Duterte 


“Magbigay ayon sa kakayanan, kumuha batay sa pangangailangan". 


to ang nilalaman ng karatulang nakasabit sa unang community pantry sa bansa na naghudyat ng pamumukadkad 
ng bolunterismo at malasakit sa kapwa sa gitna ng kriminal na kapabayaan ng rehimeng Duterte. Ang community 
pantry ay lagakan ng mga donasyong pagkain para sa mga nagugutom na bukas para sa lahat at kadalasang 
matatagpuan sa mga pampublikong lugar tulad ng mga lansangan. 


Nagsimula ang community 
pantry sa inisyatiba ng kabataang 
negosyanteng si Patricia Non na 
residente ng Quezon City. Aniya, 
pagod na siya sa kawalang-aksyon 
ng gubyerno kaya siya na mismo ang 
gumawa ng paraan para makatulong 
na mapakain ang mahihirap. 
Nagtipon siya ng mga pagkain at 
isinabit ang kanyang karatula. 


Binuksan ni Patricia ang unang 
community pantry sa Maginhawa 
Street, Teachers Village, QC noong 
ikatlong linggo ng Abril. Sa loob 
ng isang linggo ay dagdag na 350 
community pantry ang umusbong 
sa NCR, CALABARZON, Kabisayaan 
at Mindanao. Sa TK, inulat ang 
pagkakaroon ng mga community 
pantry sa Cavite, Laguna, Rizal, 
Quezon at Mindoro. 


Nagsunuran sa paglikha ng 
kanya-kanyang pantry ang iba't 
ibang samahan, mga simbahan, 
mga personalidad sa telebisyon at 

pelikula, pati mga pulitiko at mga 
lokal na ahensya ng gubyerno. 
Nag-trend ang mga community 
pantry sa social media. Maraming 
mamamayan ang pumipila sa mga 
pantry hindi lamang para kumuha 
ng pagkain kundi upang magbigay 
din ng kanilang makakaya -- maging 
ang mga maralita ay nagdadala din 
ng donasyon gaya ng noodles o mga 
tanim nilang gulay. 


Pinuri ng mamamayan sa loob 
at labas ng bansa ang paglaganap 
at diwa sa likod ng mga community 
pantry. Paliwanag ni Patnubay de 
Guia, tagapagsalita ng NDFP-ST, “Ang 
kabiguan ng rehimeng Duterte na 
ihatid ang mabilis at sapat na tulong 
at sagipin ang higit na nakararaming 
mamamayan mula sa masahol na 
kahirapan ang nagbunsod sa ganitong 
mga inisyatiba at ng pagkamulat na 
walang ibang maaaring tumulong 
at umahon sa masang naghihirap 
kundi ang sarili nilang pagbubuklod, 

Mula sa Philippine Daily Inquirer. Kuha ni Nino Jesus Orbeta. 

pagtutulungan at pagdadamayan.” 


Tulad ng ulol na asong tahol 
nang tahol kahit saan mapabaling, 
agad na inatake ng NTF-ELCAC ang 
mga community pantry at mga 
organisador nito. Kung anu-anong 
pambabalahura ang sinabi nina 
Antonio Parlade at Lorraine Badoy, 
mga tagapagsalita ng NTF-ELCAC, 
tulad ng “gawa ni Satanas ang mga 
community pantry” at pang-iintriga 
na nilulustay ni Patricia ang mga 
donasyon. 


Ni-red tag ng NTF-ELCAC si 
Patricia at ginipit ang mga pantry. 
Sa ilang siyudad sa NCR, kinukuha 
ng mga pulis ang pangalan ng mga 
organisador ng pantry. Nagpahayag 
din ang DILG at mga alipures ni 
Duterte na dapat iparehistro ang 
mga boluntaryong inisyatiba sa 
pakunwaring pagpapatupad ng mga 
minimum health protocol. 


Nagbunsod ang  kahibangang 
ito ng malawakang pagtatanggol 
sa mga community pantry mula 
sa mamamayan kabilang ang mga 
akademiko, mamamahayag, taong- 
simbahan, at ilang makabayang 
pulitiko. Nanawagan din ang NDFP-ST 
na ipagtanggol ang mga community 
pantry laban sa malisyosong paninira 
at pang-aatake ng AFP-PNP at NTF- 
ELCAC. 


“Para kay Duterte at NTF-ELCAC, 
masama na ngayon ang pagdamay at 
pagtulong sa mga nangangailangan. 
Masama na ngayon ang mga gawaing 
kawanggawa at pagdadamayan ng 
mga mahihirap... Sa ginagawang ito 
ng NTF-ELCAC, AFP at PNP, lalo 
lamang nilalantad ng gubyernong 
Duterte ang sarili bilang kaaway ng 
sambayanang Pilipino,” ani de Guia. 

Ginawaran ng Apolonio 
Mendoza Command (AMC) - BHB 
Quezon ng rebolusyonaryong 
hustisya si Randy Rustia, asset 
ng AFP-PNP, sa Brgy. San Vicente 
Kanluran sa Catanauan noong Abril 
7. Si Rustia ay makailang beses nang 
nagbigay ng eksaktong impormasyon 
sa puwesto at komposisyon ng 
yunit ng NPA na nagresulta sa 
mga presisong strike operations 
ng sundalo at pulis. Nagdulot ito 
ng pagkamatay, pagkasugat at 
pagkaaresto ng nagkakailang Pulang 
hukbo at kapahamakan ng masa. 


Ayon kay Cleo del Mundo, 
tagapagsalita ng AMC, “Ang hakbang 
pamamarusa kay Randy Rustia ay 


parte ng sistemang hudisyal ng 
demokratikong gubyernong bayan na 
nakakasaklaw sa lugar. Pinarusahan 
siya ng Hukbong Bayan sa kautusan 
ng hukumang bayan kaugnay sa 
naistablisang krimen niya laban sa 
mamamayan at kilusan. Dumaan 
ito sa prosesong hudisyal kung 
saan napatunayan nang walang 
pagdududa ang kasalanan at krimen 
ni Rustia.” 


Pinasusubalian ng mamamayan 
at rebolusyonaryong pwersa ng 
Quezon ang ipinapalaganap na 
kasinungalingan ng 85th IBPA na 
isang ordinaryong sibilyan si Rustia. 
Si Rustia ay armado at aktibong 
ahente ng sundalo at pulis. Kabo 


Asset ng AFP-PNP sa Quezon, ginawaran ng 
rebolusyonaryong hustisya ng AMC-BHB 


siya ng iligal na jueteng na ginagamit 
niyang paraan upang maisagawa ang 
misyong ipinapatrabaho sa kanya. 


Ani del Mundo, “Nalagasan ng 
matapat na alagad ang mga sundalo 
at pulis at nawalan ng masugid na 
tiktik sa rebolusyonaryong kilusan at 
sa mamamayan kaya ganun na 
lamang ang pagmamarakulyo nila sa 
pagkakapaslang kay Rustia. Laway- 
na-laway silang makapagbulaan para 
patuloy na siraan ang 
rebolusyunaryong kilusan habang 
humahaba ang listahan ng kanilang 
pinapaslang na mga inosenteng 
sibilyan batay sa hinalang may 
kinalaman sa armadong 
rebolusyonaryong kilusan.” 


KILOS PROTESTA 


Muling 757 nanawagan 
ng hustisya ang mga kaanak at mga 
grupong nagtatanggol sa karapatang- 
tao noong Abril 7, isang buwan 
makalipas. ang. singkronisadong 
operasyon ng PNP-CALABARZON na 
tinaguriang 'Bloody Sunday' kung 
saan pinaslang ang siyam na aktibista 
at iligal na inaresto ang pitong iba pa. 


Naglunsad ng press conference 
ang Justice for Manny Asuncion 
Network at dinaluhan ito ng may 11 
organisasyon ng iba't ibang sektor. 
Nagpadala naman ang mga magulang 
ng “mag-asawang Chai Lemita 
Evangelista at Ariel Evangelista ng 
liham sa Department of Justice at 
Kongreso upang manawagan ng mga 
kongkretong aksyon. 


Ayon kay Jerry Caristia ng Justice 
for. Manny Asuncion Network, 
“Isang buwan na, pero hindi pa rin 
nawawala 'yung sakit sa mamamayan 
ng Cavite sa pagkawala ni Ka Manny. 
Naninindigan kaming mga taga- 
Cavite na ang galit na ito ay dapat 

magtransporma sa 
hustisya.” 


pagkamit ng 


Ang mga aktibistang pinaslang sa 
Bloody Sunday ay sina Emmanuel 
Asuncion ng Bagong Alyansang 
Makabayan (BAYAN-Cavite): mag- 
asawang Evangelista ng Ugnayan ng 
Mamamayan Laban sa Pagwawasak 
ng Kalikasan at Kalupaan 
(UMALPAS KA): Michael Dasigao, 
Mark Lee Bacasno, at Abner at 
Edward Mendoza ng San Isidro 
Kasiglahan, Kapatiran at Damayan 
para sa Kabuhayan, Katarungan 
at Kapayapaan (SIKKAD-K3): at 
dalawang Dumagat na sina Puroy 
dela Cruz at Randy “Pulong” dela 
Cruz. 


Umani ang rehimeng Duterte 
ng malawakang pagbatikos maging 
sa internasyunal na komunidad 
bunsod ng Bloody Sunday. Ayon sa 
Human Rights Watch, ang Bloody 
Sunday ay bahagi ng brutal na 
kontra-insurhensyang kampanya ng 
gubyernong Duterte na hindi pinag- 


Panawagang hustisya para sa mga biktima ng Bloody 
Sunday, lalong lumalakas 


iiba ang mga armadong rebelde at 
mga aktibista, lider-manggagawa 
at tagapagtanggol ng karapatang 
tao. Nagbabala naman ang United 
Nations na talamak ang red-tagging 
na humahantong sa karahasan sa 
mga aktibista sa Timog Silangang 
Asya. 


Samantala, pinaiikot-ikot ng PNP- 
CALABARZON ang mga kaanak ng mga 
biktima ng Bloody Sunday sa kung 
saang opisina sa rehiyon isasampa 
ang kasong grave irregularity in the 
performance of duty laban sa mga 
sangkot na pulis. 


Ayon kay Patnubay de Guia, 
tagapagsalita ng NDFP-ST, “Hahabulin 
ng rebolusyonaryong kilusan at 
papanagutin ang AFP-PNP na may 
kinalaman at sangkot sa mga 
pagpaslang at malalalang paglabag 
sa karapatang tao ng mamamayan sa 
rehiyon. Hindi nito pahihintulutan na 
makawala sa pananagutan ang mga 
may utang na dugo sa bayan.” [8 

Si Alex, isang HR worker sa gitna ng pasismo ng 


rehimeng Duterte 


ni Ka Cris 


oong nakilala ko si Alexandrea “Alex” Pacalda, hindi ko akalaing sa likod ng maganda, 

maamo at maaliwalas na mukha ay may isang matapang at determinadong 
babaeng handang lumaban at suungin ang anumang panganib na kakaharapin sa 
buhay at pakikibaka. Lalo't hindi simpleng panganib ang kanyang hinaharap -- siya 
ang nakikipagtagisan sa mga pasistang sundalo para sa paglaban at pagtatanggol 
sa karapatang tao ng mamamayang Pilipino sa ilalim ng tiraniko at pasistang 


rehimeng Duterte. 


Taong 2012, nakita ko siya sa mga 
pagkilos sa Lucena City kung saan 
nasa unahan siya ng mga rali. Isa pa 
lamang siyang estudyante na namulat 
sa kalagayan ng mga kabataan. 
Mag-aaral siya at manunulat ng 
pahayagang The Luzonian sa Manuel 
S. Enverga University Foundation sa 
Lucena City. “Di nagtagal, nagkasama 
na kami sa mga komunidad ng mga 
magsasaka sa mga bayan sa ikatlo at 
ikaapat na distrito ng Quezon. May 
dalang papel at bolpen, itinatala ang 
mga hinaing ng mga magniniyog. 
Matamang na nakikinig sa kanilang 
mga kwento. 


Akala ko hindi ko na siya makikita 
ulit pagkatapos niyang grumadweyt 
sa kursong Mass Communication. 
Pero pinili niyang maging boluntir 
sa iba't ibang maiinit na kampanya 
sa probinsya -- bakwet, coco levy 
funds, demolisyon sa komunidad 
ng maralita, Manilakbayan, APEC 
at iba pa. Naging bahagi rin siya ng 
pagtatayo ng Anak Quezon, isang 
malawak na alyansa sa probinsya na 
nagsusulong ng iba't ibang isyung 
sektoral. 


Nang tumagal, nakasama ko na 
siya sa gawaing HR (human rights 
o tagapagtanggol ng karapatang 
tao). Noong 2015, pumunta kami 
sa Atimonan para kausapin ang mga 
biktima ng human rights violations 
ng AFP. Kita ko ang galit sa kanyang 
mga mata habang ikinukwento 
ng mga biktima ang kalupitan 
at karahasan ng mga sundalo -- 
sinunog ang kanilang mga bahay, 
pinatay ang mga alagang hayop, at 
iba pa. Matapos noon, pinili niya 
nang buong panahong gumampan 

sa gawaing HR. Inspirado siya sa 
mga HR worker na kababaihan lalo 
na kay Ka Eden Marcellana, ang 
magiting na HR worker na humarap 
sa berdugong si Palparan at Oplan 
Habol Tamaraw sa Mindoro at sa 
buong rehiyon ng TK sa panahon ng 
rehimeng US-Arroyo. 


Binuo namin ang Tanggol Quezon, 
isang malapad na alyansa para 
ipagtanggol ang karapatan ng mga 
taga-Quezon. Kasama ko si Alex 
patungo sa mga militarisadong 
komunidad para magsaliksik 
sa kalagayan ng mamamayan. 
Nakikipag-giitan siya sa mga sundalo 
para papasukin kami sa mga 
apektadong lugar. 


Tuwang-tuwa siya noong 
magbukas ang peace talks. Isa siya sa 
mga nanguna sa kampanya sa peace 
talks at nanawagan para palayain ang 
mga bilanggong pulitikal. 


Naibabahagi sa akin ni Alex na 
hindi madali ang kanyang piniling 
landas. Nahirapan siya noong una 
dahil may sakit ang kanyang nanay 
at gusto niyang makatulong sa 
pagpapagamot. Subalit pinili pa rin 
niyang gumampan ng tungkulin sa 
bayan at nagsikhay na ipaliwanag ito 
sa kanyang pamilya. 


Ang kanyang taglay na 
mapagkawanggawang puso. at 
serbisyo sa masa ang dahilan kung 
bakit naging target ng estado si 
Alex. Setyembre 14, 2019 nang 
dakpin siya ng mga sundalo habang 
nakikipagkonsultahan sa mga 
magsasaka sa Brgy. Magsaysay, 
General Luna. Lagpas 24 oras 
siyang hindi pinatulog at pinakain 

habang paulit-ulit na ininteroga at 
sinasaywar. Maging ang kanyang 
ama ay hindi niya na nakilala nang 
hanapin at habulin siya ng kanyang 
pamilya. Binantaan pa siya at ang 
kanyang pamilya na papaslangin 
kung hindi siya susuko bilang NPA. 


Sa kabila nito, lakas-loob niyang 
sinagot ang mga sundalo na kasuhan 
na lamang siya imbes na sumuko. 
Matapang niyang isinapubliko ang 
ginawang pandarahas at inilantad 
ang sapilitang pagpapasuko sa kanya. 
Sa bidyo kay Alex habang hawak ng 
mga sundalo sinabi niyang, “Hindi 
ako sumuko, hindi ako susuko, at 
wala akong dahilang sumuko.” 


Bunsod nito, nagpakana ang 
militar na busalan si Alex. Hanggang 
sa kasalukuyan, nakabilanggo pa rin 
siya sa Quezon Provincial Jail. 


Sa gitna ng teroristang 
pandarahas sa mga tagapagtanggol 
ng karapatang tao sa buong bansa, 
nagpapatuloy ang panawagan ng 
mamamayan ng Quezon na palayain 
si Alex. Binusalan man at ikinulong 
si Alex, nag-aalab ang kanyang diwa 
at paglaban para sa karapatan ng 
mamamayang Pilipino na matamasa 
ang masaganang lipunan, na may 
hustisya at pagkakapantay-pantay. 
Marami kaming kakampi ni Alex na 
nananawagan sa kanyang agarang 
paglaya at nagpapatuloy ng kanyang 
mga ipinaglalaban. 


Palayain si Alex Pacalda! 


Palayain ang lahat 
bilanggong pulitikal! 8 


ng mga 

